Mozė Kretietis

Mozė Kretietis – Kretoje V a. veikęs žydas, skelbęsis esąs mesijas.

Nesėkme pasibaigęs Bar Kochbos sukilimas keletui amžių padarė galą mesianistiniams judėjimams, tačiau su mesiju susijusios viltys tebebuvo puoselėjamos. Remiantis Talmude pateiktu apskaičiavimu, buvo tikimasi, kad mesijas pasirodysiąs 440  (Sanh. 97b) arba 471 m. e. m. ('Ab. Zarah 9b). Šie lūkesčiai ryšium su neramumais Romos imperijoje, susijusiais su įsiveržimais, galėjo prisidėti prie to, kad maždaug tuo metu Kretoje iškilo mesiju apsiskelbęs asmuo, savo pusėn patraukęs ten gyvenančius žydus. Jis vadinosi Moze ir, kaip senovės laikų Mozė, žadėjo nuvesiąs žmones sausomis kojomis į Palestiną. Mozės Kretiečio įtikinti, jo pasekėjai paliko viską, ką turėjo, ir laukė pažadėtosios dienos, o jai atėjus, Mozės Kretiečio paliepimu daugelis šoko jūron. Vieni žuvo, kiti išgelbėti, o pats pseudomesijas pradingo.Kaufmann Kohler, H. G. Friedmann. PSEUDO-MESSIAHS. Singer, Isidore; et al., eds. (1901–1906). The Jewish Encyclopedia. New York: Funk & Wagnalls. Sokratas Scholastikas, "Historia Ecclesiastica," vii. 38; Grätz, "Gesch." 3d ed., iv. 354-355 

Pasak Sokrato Scholastiko, Mozė pabėgęs, o Jono iš Nikiu kronikoje minima, kad pražuvęs jūroje. Nors pats vadino save Moze, kronikoje nurodoma, kad jo tikrasis vardas buvo Fiskis.Jonas iš Nikiu, "Kronika," LXXXVI.1-11

 Išnašos 

 Šaltiniai 


Kategorija:Žydų istorija